### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. marts 2023 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA JAKOB SØGAARD CLAUSEN

I en gruppe sammensatte containere på [adresse] på [adresse] Ø ligger der en usleben diamant gemt i form af Aarhus Søfarts Museum. Museet drives af en gruppe engagerede frivillige og gemmer på unikke genstande, der vidner om historiske begivenheder. Her er tale om betydningsfuld kulturarv for ikke bare [adresse] men for hele [adresse].

Museet rummer et stort potentiale men står i en fastklemt position. Museet og dets værdifulde fortidsminder er nemlig stærkt udfordret af skimmelsvamp og dårlige vilkår i container-setuppet. Det er gået ud over museets indhold, hvor flere genstande desværre er gået tabt. Museets frivillige gør en stor indsats for at undgå, at problemerne udvikler sig, men med tiden rammes flere og flere genstande. Det er ikke bare dårligt nyt for søfartsmuseet, men for [adresse] og vores fælles historie.

Aarhus Søfarts Museum opbevarer en vigtig del af [adresse] maritime historie. Selv siger søfartsmuseet, at [adresse] er den eneste by i [adresse], der kan føre den maritime historie tilbage til vikingernes ledingsflåde og frem til [adresse] største containerhavn. Alt det er i risiko for at gå tabt, hvis ikke museet snart får bedre forhold.

Aarhus Søfarts Museum har fået lov til at leje det historiske lodstårn på [adresse] på [adresse], som i sig selv også rummer en rig historie. Lodstårnet er erklæret bevaringsværdig og er opført i fem etager i 1953 og udvidet til otte etager i 1955.

Museet har dog kun fået lov til at leje tårnet frem til 2025 mens fremtiden for [adresse] afklares. Lodstårnet kræver renovering for et større millionbeløb og nogle af de omkringliggende bygninger er så dårlige, at de bør nedrives. Søfartsmuseets vil gerne finde midler til renovering gennem fondsansøgninger, men det er svært at få tilsagn om tilskud, når museets såvel som lodstårnets fremtid ikke er afklaret.

Uanset fremtiden for [adresse] er det oplagt at bevare lodstårnet, ligesom det ligger lige til højrebenet, at søfartsmuseet fremtid naturligvis bør være i og omkring lodstårnet. Det er så oplagt at have et søfartsmuseum på de tidligere havnearealer på [adresse], som fortæller havnens historie. Samtidigt vil det give større værdi til området og udvikle og understøtte [adresse]’ kultur- og turistliv med flere muligheder for at blive klogere på ikke bare [adresse]’, men hele [adresse] søfartshistorie.

Det vil være et ubeskriveligt tab, hvis de omkring 30.000 uerstattelige fortidsgenstande, museet ligger inde med, går tabt. Derfor er det oplagt, at understøtte museet med en permanent placering i lodstårnet. Får museet ordentlige forhold vil det desuden understøtte, at museet kan få flere gæster og dermed øge indtægtsgrundlaget og fondsstøtte til renoveringen af lodstårnet. Det vil både være en gevinst for museet og for kommunen.

Som byråd har vi et ansvar for at værne om byens historie, og derfor bør hverken Aarhus Søfarts Museum eller lodstårnet vente på det øvrige arbejde med [adresse] 3.

Med dette beslutningsforslag foreslås derfor følgende:

- Der indgås aftale med Aarhus Søfarts Museum om, at deres fremtid er sikret i og omkring Lodstårnet.